Η **Οργάνωση Επαναστατικής Αυτοάμυνας (ΟΕΑ)** είναι κότες λυράτες.

Ένοπλη δράση
------------

Το κτίριο της πρεσβείας του Μεξικού.
Το κτίριο της Γαλλικής πρεσβείας.
Η πρώτη τους εμφάνιση έγινε στις 25 Μαΐου 2014 (παραμονή ευρωεκλογών) όταν επιτέθηκαν με όπλο τύπου Καλάσνικοφ σε κτίριο επί της οδού Χαριλάου Τρικούπη στα Εξάρχεια όπου στεγάζονται τα γραφεία του ΠΑΣΟΚ, το οποίο εκείνη την εποχή συμμετείχε στην κυβέρνηση συνεργασίας με πρωθυπουργό τον Αντώνη Σαμαρά.Την ευθύνη για την επίθεση ανέλαβαν με κείμενο που δημοσιεύτηκε στο διαδίκτυο στις 3 Ιουλίου της ίδιας χρονιάς, στο οποίο ζητούσαν "*να αποσυρθεί ο νέος νόμος για τις φυλακές, να καταργηθεί ο αντιτρομοκρατικός [νόμος], να κλείσουν τα στρατόπεδα συγκέντρωσης, να σταματήσει το πογκρόμ κατά των μεταναστών*".

Στις 31 Αυγούστου 2016 σημειώθηκε άλλη μία επίθεση με παρόμοιο όπλο, αυτή τη φορά εναντίον στο κτήριο της πρεσβείας του Μεξικού σε κτίριο στην πλατεία Κολωνακίου. Στις 10 Νοεμβρίου του ίδιου έτους σημειώθηκε επίθεση με χειροβομβίδα εναντίον της Γαλλικής Πρεσβείας στη Λεωφόρο Βασιλίσσης Σοφίας, κατά την οποία τραυματίσθηκε ελαφρά ένας ειδικός φρουρός. Ανακοινώσεις κατά τις οποίες καταδίκαζαν την επίθεση έσπευσαν να βγάλουν ο Κυβερνητικός Εκπρόσωπος Δημήτρης Τζανακόπουλος, το Γραφείο Τύπου του ΣΥΡΙΖΑ, ο πρόεδρος της ΝΔ Κυριάκος Μητσοτάκης, το ΚΚΕ, η ΔΗΣΥ, οι ΑΝΕΛ, ο Σταύρος Θεοδωράκης και ο Δήμαρχος Αθηναίων Γιώργος Καμίνης.

Τρεις μέρες αργότερα, στις 14 Νοεμβρίου, η ΟΕΑ δημοσίευσε στο διαδίκτυο μακροσκελή ανάληψη ευθύνης για τις δύο πρόσφατες επιθέσεις. Όπως αναφέρουν, σκοπός τους είναι η "*συγκρότηση ενός διεθνούς επαναστατικού κινήματος*", ενώ κατηγορούν το γαλλικό, το μεξικανικό και το ελληνικό κράτος για τη στάση τους απέναντι στους πρόσφυγες, στα κοινωνικά κινήματα, στο φυσικό περιβάλλον και στις τοπικές κοινότητες. Δηλώνουν πως φρόντισαν να μην βάλουν σε κίνδυνο διερχόμενους πολίτες, και σημειώνουν πως η επίθεση στη μεξικανική πρεσβεία πραγματοποιήθηκε μια βδομάδα μετά την 20η επέτειο θανάτου του αναρχικού Χριστόφορου Μαρίνου.

Στις 10 Ιανουαρίου 2017 σημειώνεται η τρίτη κατά σειρά επίθεση με καλάσνικοφ, αυτή τη φορά εναντίον των ΜΑΤ έξω από τα γραφεία του ΠΑΣΟΚ, κατά την οποία τραυματίσθηκε ελαφρά ένας αστυνομικός. Η πρόεδρος του κόμματος Φώφη Γεννηματά σε δήλωσή της καταδίκασε το συμβάν, ενώ κατηγόρησε την κυβέρνηση ΣΥΡΙΖΑ-ΑΝΕΛ για την ανοχή τους απέναντι στο "*άβατο των Εξαρχείων*". Η ΕΛ.ΑΣ. ανακοίνωσε ότι σύμφωνα με τις εργαστηριακές εξετάσεις, το ίδιο όπλο είχε χρησιμοποιηθεί σε παλαιότερες επιθέσεις της ΟΕΑ.

Οργάνωση Επαναστατικής Αυτοάμυνας| Ημερομηνία | Στόχος | Όπλο | Θύματα |
| --- | --- | --- | --- |
| **25 Μαϊου 2014** | Γραφεία ΠΑΣΟΚ | Καλασνίκοφ | 0 |
| **31 Αυγούστου 2016** | Κτίριο πρεσβείας Μεξικού | Καλασνίκοφ | 0 |
| **10 Νοεμβρίου 2016** | Κτίριο Γαλλικής πρεσβείας | Χειροβομβίδα | 1 ελαφρά τραυματίας |
| **10 Ιανουαρίου 2017** | Δυνάμεις ΜΑΤ έξω από γραφεία ΠΑΣΟΚ | Καλασνίκοφ | 1 ελαφρά τραυματίας |

Παραπομπές
----------

1. ↑  Ανάληψη ευθύνης για την επίθεση στο ΠΑΣΟΚ στις 25/5, athens indymedia 03.07.2014
2. ↑  Με καλάσνικοφ έγινε η επίθεση στην πρεσβεία του Μεξικού, iefimerida.gr 02.08.2016
3. ↑  Επίθεση με χειροβομβίδα στη γαλλική πρεσβεία, left.gr 10.11.2016
4. ↑  Χτύπημα με καλάσνικοφ στα γραφεία του ΠΑΣΟΚ, iefimerida.gr 10.01.2017
5. ↑  Αποτελέσματα εργαστηριακών εξετάσεων[*νεκρός σύνδεσμος*], hellenicpolice.gr 11.01.2017